Phantom Thread (2017) OCR 23.976 fps runtime 02:10:07
เส้นด้ายลวงตา
เรย์โนลด์ทำให้ฝันของฉันเป็นจริง
และฉันก็ตอบแทน ด้วยสิ่งที่เขาปรารถนาที่สุด
ซึ่งคืออะไรครับ
ทุกเศษเสี้ยวของฉัน
เขาเป็นคนที่เรื่องมาก ใช่ไหมครับ
อยู่กับเขา คงท้าทายมากๆ
ค่ะ เขาอาจเป็นคนเรื่องมากที่สุดเลยด้วย
อรุณสวัสดิ์ สาวๆ
- อรุณสวัสดิ์ - อรุณสวัสดิ์ค่ะ
อรุณสวัสดิ์นะ ทุกคน
- อรุณสวัสดิ์ บิดดี้ - อรุณสวัสดิ์ค่ะ คุณวู้ดค็อก
- อรุณสวัสดิ์ นานา - อรุณสวัสดิ์ค่ะ คุณวู้ดค็อก
- พิพพา - อรุณสวัสดิ์ค่ะ
"วู้ดค็อก"
ลองนี่สิ
เรย์โนลด์ อร่อยมากนะ
จำที่บอกได้ไหม โจแอนนา... ไม่เอาอาหารย่อยยาก
ฉันไม่เห็นรู้เลย
คุณคงบอกคนอื่นกระมัง
- อรุณสวัสดิ์จ้ะ - อรุณสวัสดิ์ แม่จอมจุ้นของผม
คุณใจลอยไปไหน เรย์โนลด์
ต่อให้พูดแค่ไหน คุณก็คงไม่กลับมาสนใจฉัน
ใช่ไหม
ผมไม่อาจเริ่มวันด้วยการทะเลาะได้ ขอร้องล่ะ
ผมต้องส่งชุดวันนี้
และผมก็ไม่อาจเจียดเวลา มาทะเลาะได้ ผมไม่มีเวลาให้การทะเลาะเลยด้วยซ้ำ
- อรุณสวัสดิ์ค่ะ เคาน์เตส - อรุณสวัสดิ์ ซิริล
อรุณสวัสดิ์ ปีเตอร์
สาวสวยแปลกหน้าคนนี้ ใครกันนะ
เห็นที ผมต้องเจอคุณให้บ่อยขึ้นแล้ว
ฉันตื่นเต้นมาก
ผมก็เช่นกัน เข้าไปเลย
งดงามมาก
- เป็นไง - ไปลองเดินดูกัน
- ทำงานดีมาก ทุกคน - ขอบใจมาก ขอบคุณค่ะ
สวยมาก เรย์โนลด์
คุ้มค่ากับความเหนื่อยยากทั้งหมด
ฉันรู้สึกเหมือน มันจะให้ความกล้าแก่ฉัน
ผู้มีเกียรติทุกท่าน เชิญนั่งได้
- สวัสดีครับ เธอมาหรือยัง - มาแล้วครับ
น้องจะทำยังไงกับโจแอนนา
เธอน่ารักดีนะ แต่ก็ถึงเวลาแล้ว
เธอชักอ้วนขึ้น นั่งรอให้น้องหันกลับไปรัก
พี่จะยกชุดตุลาคมให้เธอ
จะเป็นไรไหม
ผมรู้สึกว้าวุ่นใจ...
ด้วยเรื่อง...
อะไรก็ไม่รู้ ที่ผมบอกไม่ถูก
รู้แต่ว่ากระวนกระวาย
หมู่นี้ ผมเห็นภาพเก่าๆ ของแม่เด่นชัดมาก...
ในความฝัน
ได้กลิ่นของแม่...
อบอวลราวกับ... แม่อยู่ใกล้ๆ
เอื้อมมาหาเรา
ผมหวังว่าแม่จะได้เห็นชุดคืนนี้ พี่หวังว่าไหม
จ้ะ
ผมรู้สึกอุ่นใจ ที่คิดว่าคนตายเฝ้าดูคนเป็นอยู่
ผมไม่เห็นว่าน่ากลัวเลยสักนิด
คืนนี้ น้องน่าจะออกไปชนบทนะ
พี่จะตามไปพรุ่งนี้
เข้าท่าดี
ผมชอบความคิดนี้มากๆ
แม่จอมจุ้นของผม
คุณแฮนส์ฟอร์ด
- อรุณสวัสดิ์ครับ - อรุณสวัสดิ์
- เติมน้ำมันครับ - ได้เลยครับ
- ตรวจน้ำมันเครื่องกับยางให้ด้วย - ได้ครับ ขอบคุณ
- มีน้ำค้างแข็งด้วย - หนาวนะครับ เย็นยะเยือกเลย
- ขอโทษค่ะ ขอขนมปังปิ้งเพิ่มหน่อย - ได้ค่ะ
- อรุณสวัสดิ์ค่ะ - อรุณสวัสดิ์ค่ะ
สั่งอะไรดีคะ
เวลช์ แรร์บิต
โปะด้วยไข่ดาวน้ำครับ
อย่าให้เยิ้มเกิน
และก็เบคอน
สโคน
เนย ครีม
แยม
ไม่เอาสตรอว์เบอรี
ค่ะ
ราสเบอร์รีล่ะ
อะไรอีกดี
- กาแฟหรือชาไหมดีคะ - คุณมีแลปแซงไหม
ผมขอแลปแซงหนึ่งกา
เลือกได้ดีค่ะ
และก็ไส้กรอก
ขอดูหน่อย
คุณจะจำได้ไหม
ได้สิ
ผมเก็บนี่ไว้นะ
อะไรอีกไหม
คุณจะไปกินมื้อค่ำกับผมได้ไหม
ได้ค่ะ
สำหรับหนุ่มน้อยผู้หิวโหย... ฉันชื่ออัลมา
- ผมมาสายไหม - ไม่
ขอบคุณค่ะ
ชอบไหม
ฉันชอบซอส
คัสตาร์ดน่ะ
อร่อยใช้ได้เลย
ขออนุญาตนะ อัลมา
ผมอยากเห็นว่าคุยอยู่กับใคร
นี่
เรียบร้อย ดีขึ้นหน่อย
แม่ของคุณมีตาสีน้ำตาลไหม
- เขียว - คุณเหมือนท่านมากไหม
ไม่รู้สิ คิดว่าเหมือนนะ
คุณมีรูปถ่ายไหม
- มีค่ะ - ขอดูได้ไหม
รูปอยู่ที่บ้าน
พกติดตัวไปด้วยสิ
พกท่านติดตัวไว้กับคุณเสมอ
แล้วของคุณล่ะ แม่ของคุณน่ะ
ท่านอยู่ในสูทนี้
หมายความว่าไง
เราเย็บเกือบทุกอย่าง เก็บไว้ในโครงเสื้อได้
ความลับ
เศษเหรียญ คำพูด ข้อความเล็กๆ
ตอนเด็กๆ ผมเริ่มหัดซ่อนสิ่งของ... ไว้ในตะเข็บเสื้อผ้า
ของที่มีเพียงผมที่รู้ว่าซ่อนอยู่
และที่หน้าอกของผม มีปอยผมของแม่
เพื่อให้แม่อยู่ใกล้ผมเสมอ
แม่เป็นผู้หญิงที่น่าทึ่ง สอนอาชีพให้ผม
ผมจึงพยายามเก็บเธอไว้กับตัวเสมอ
คุณคงต้องรักท่านมาก
ว่าไง นี่อัลมา สวัสดีอัลมาสิ
- สวัสดีจ้ะ - มาสวัสดีอัลมาสิ
พาเธอดูข้างในบ้านกันเถอะ
- ผมตัดชุดนี้ให้แม่ตอนผมอายุ 16 - สวยมาก
เป็นชุดงานวิวาห์กับสามีคนที่ 2 ของแม่
พ่อผมเสียก่อนหน้านั้นหลายปีแล้ว
พี่เลี้ยงของเรา คุณมารร้ายแบล็ควู้ด
เราชอบเรียกเธอว่าแบล็คเดธ เธอเชื่อโชคลาง จึงไม่ยอมช่วยผมเย็บชุด
เพราะเชื่อว่าจะขัดวาสนา ทำให้อดเป็นเจ้าสาว
ใช่ว่าจะมีใครอยากได้เธอนัก เธอดูแก่โทรม ไม่รู้ว่าอายุจริงเท่าไหร่
อัปลักษณ์น่าชัง ดังนั้น...
ผมก็เลยเย็บผ้าคนเดียวเป็นเดือนๆ ก้มหน้าก้มตา เย็บชุดหลังขดหลังแข็ง
ส่วนแม่แบล็คเดธ ก็ไม่ได้แต่งงานอยู่ดี เธอน่าจะได้ช่วยผมแท้ๆ
แต่พี่สาวของผม ซิริล มาช่วยผมในที่สุด
มีเรื่องโชคลางสารพัดให้รับมือ เวลาทำชุดวิวาห์
เด็กสาวรุ่นกลัวไม่ได้แต่งงาน ถ้าโดนชุด
นางแบบกลัวได้แต่งกับชายหัวล้าน ถ้าสวมใส่
แล้วชุดไปอยู่ไหนแล้วล่ะ
ผมไม่รู้ชะตากรรมของมันเลย
ไม่รู้จริงๆ น่าจะกลายเป็นขี้เถ้าไปหมดแล้ว
หรือไม่ก็ขาดเป็นชิ้นๆ
- แล้วพี่สาวของคุณล่ะ - ทำไมหรือ
เธอได้แต่งงานไหม
ไม่
มาเถอะ มาผิงไฟกัน
ถ้าอยากจะแข่งจ้องตากับฉัน คุณแพ้แน่ๆ
คุณเป็นคนที่หล่อมาก
คงต้องมีสาวสวย มาห้อมล้อมมากมาย
ใช่ไหม
งั้นทำไมคุณไม่แต่งงาน
ผมทำชุดสตรี
คุณแต่งงานไม่ได้ หากทำชุดสตรีหรือ
ผมแน่ใจว่าผมไม่ได้เกิดมาเพื่อแต่งงาน
ผมเป็นชายโสดเรื้อรัง
ไม่มีวันรักษาหาย
แต่งงานจะทำให้ผมไม่ซื่อสัตย์ ผมไม่ต้องการเป็นแบบนั้น
คุณพูดเหมือนคุณมั่นใจ
ผมมั่นใจเรื่องนี้
ฉันคิดว่าคุณ แค่ทำทีว่าหนักแน่น
ไม่ ผมหนักแน่น
เพื่อใคร คงไม่ใช่เพื่อฉันนะคะ
ผมคิดว่าการคาดการณ์ หรือทึกทักในตัวคนอื่น
รังแต่จะทำให้ปวดหัว
คุณช่วยอะไรผมหน่อยได้ไหม
ดี ยืนบนกล่องนี้ให้ที
เราน่าจะลอง...
ดึงส่วนนี้มาข้างหลังให้คุณ
สวยทีเดียว รอเดี๋ยวนะ
ผมเก็บผ้านี่เผื่อเอาไว้ใช้
ไม่เลว
แต่...
จริงจังไปนิด
สีนี้แหละ
คุณชอบไหม
- ค่ะ - มันสวยมาก
เรียบร้อย
ถอดนี่ออก จากนั้น... ผมขอวัดตัวคุณนะ
สาวสวยชวนพิศวงนี่ใครกัน ทำบ้านนี้หอมฟุ้ง
สวัสดีค่ะ ฉันอัลมา
ฉันซิริล
ไม้จันทน์ น้ำกุหลาบ
เชอร์รี
และ...
น้ำมะนาวใช่ไหม
- เรากินปลาเป็นมื้อค่ำกันค่ะ - แม่จอมจุ้นของผม ช่วยผมหน่อยสิ
"อัลมา"
เขยิบมาหน่อย พร้อมไหม
32
30
31
35 ครึ่ง
14 ครึ่ง
17
20
ยืนแบบปกติได้ไหม
ค่ะ
- ฉันยืนปกติแล้ว - แบบก่อนหน้านี้
- ยังไง - ตัวตรง
- ตัวตรงหรือ แบบนั้นแหละ - ทำไมไม่บอกแบบนั้น
16 ครึ่ง
8 ครึ่ง
คุณไม่มีหน้าอก 22
- ค่ะ ฉันรู้ - 32 ครึ่ง
เอาแขนลงได้
- ขอโทษด้วย - ไม่ต้อง คุณดีพร้อมแล้ว
หน้าที่ของผมคือเพิ่มให้...
ถ้าผมเลือกที่จะทำนะ
10
9
6 ครึ่ง
25
และ 45
เรียบร้อย
คุณลองชุดอื่นให้ผมได้ไหม
ได้ค่ะ
เธอมีรูปร่างในอุดมคตินะ
ฉันน่ะหรือ
เขาชอบคนมีพุงนิดๆ
ฉันไม่เคยชอบตัวเองเลย
ฉันมักคิดว่า...
ไหล่ของฉันกว้างเกินไป
คอก็ผอมเล็กเหมือนคอนก
และฉันก็ ไม่มีหน้าอก
ฉันรู้สึกเหมือน สะโพกใหญ่เกินจำเป็น
และแขนก็กำยำเกินไป
ผมรู้สึกเหมือน เสาะหาคุณมาแสนนาน
คุณพบฉันแล้ว
ไม่ว่าคุณจะทำอะไร
รอบคอบด้วยนะ
แต่ในงานของเขา ฉันกลับสมบูรณ์แบบ
และฉันรู้สึกใช่ไปหมด
สวัสดีครับ คุณวู้ดค็อก
นี่อาจเป็นความรู้สึกของผู้หญิงทุกคน ที่สวมใส่ชุดของเขา
ขอบคุณครับ ขอให้สำราญ
คุณดูสวยจริงๆ
สวยงามมาก
คุณทำให้ผมหิวโซเลย
- ขอบคุณค่ะ - ผมสั่งสเต็กทาร์ทาร์ให้พี่
- เยี่ยมเลย ขอบใจนะ - แม่สัตว์กินเนื้อของผม
พี่เพิ่งโทรคุยกับ ลูกค้าคนโปรดของน้อง
บาร์บารา โรส จะแต่งงานอีกแล้ว
ดีจัง
งั้น...
ผมต้องสั่งเครื่องดื่มเพิ่มแล้ว
นี่ห้องของคุณ
ผมอยู่ห้องข้างๆ
พักผ่อนเถอะ เราจะเริ่มงานกันแต่เช้า
เช้าแค่ไหน
ผมจะมาปลุก
ราตรีสวัสดิ์นะ
ราตรีสวัสดิ์
บางครั้ง...
เราตื่นตั้งแต่ตี 4
หลังจากที่เข้านอนตอนเที่ยงคืน
แล้วเขาก็พร้อมที่จะเริ่มงานอีก
ส่วนฉันก็ยืนได้เรื่อยๆ
ไม่มีใครยืนได้นานเท่าฉัน
มีอะไรหรือ อัลมา
ทำไมดูไม่สบอารมณ์
ไม่รู้สิ
ฉันอาจไม่ชอบเนื้อผ้าเท่าไหร่
อัลมา เนื้อผ้านี้เป็นที่ชื่นชอบ...
จากผู้หญิงที่สวมใส่ชุดของเรา
มันเหมาะกับชุดนี้แล้ว
ซิริลพูดถูก
ซิริลถูกเสมอ
ซิริลไม่ได้พูดถูก เพราะเนื้อผ้าเป็นที่ชื่นชอบ
แต่เพราะมันถูกต้อง
และเพราะมันสวย
สักวัน คุณอาจจะเปลี่ยนรสนิยม อัลมา
อาจไม่ก็ได้
หรือบางที คุณอาจไม่มีรสนิยม
บางที ฉันอาจชอบรสนิยมของฉัน
ใช่ ชอบจนก่อเรื่องให้ตัวเอง
- ฉันอาจรนหาเรื่องก็ได้ - พอที
ในการแข่งม้าชิงถ้วยรายการใหญ่ๆ น่ะ...
- ขอโทษค่ะ คุณวู้ดค็อก - ครับ
ดิฉันหวังว่าจะได้ใส่ชุดของคุณ สักวันค่ะ
ขอบคุณครับ ถ้าปรารถนาเช่นนั้นจริง ก็ขอให้สมหวัง
เธอพูดจริงๆ ค่ะ เธออยากถูกฝัง ในชุดที่คุณตัดค่ะ
- ขอบคุณ - ขอบคุณสำหรับคำพูดดีๆ นะ ราตรีสวัสดิ์
- ขอบคุณค่ะ - ราตรีสวัสดิ์ ขอบคุณมากค่ะ
คุณคงขุดเธอขึ้นมาขายชุดต่อแน่ๆ
ไม่งั้นก็เสียของไปเปล่าๆ น่ะสิ มันเป็นสิ่งเดียว ที่จะได้ประโยชน์
ไนเจล กินโปรฟิเตอโรลไปเถอะ
มีอะไร
คุณยังกินไม่พออีกหรือ
คุณดูกระหายนะ
อรุณสวัสดิ์ เรย์โนลด์
อรุณสวัสดิ์ค่ะ ซิริล
อย่าหยุกหยิกนักได้ไหม อัลมา
ฉันทาเนย ไม่ได้หยุกหยิก
แต่มันมากเกินไป
มันรบกวนสมาธิ รบกวนมาก
คุณอาจจดจ่อกับมัน มากเกินไปก็ได้
มันยากที่จะเมินเฉย มันเหมือนคุณขี่ม้า วิ่งเข้ามาในนี้เลย
มันวุ่นวายเกินไป
เป็นมื้อเช้าที่วุ่นวายเกินไป
เธอน่าจะกินมื้อเช้าทีหลังเขา
หรือในห้องของเธอเอง
ฉันคิดว่าเขาจู้จี้เกินไป
เมื่อไหร่ที่เขาทำกิจวัตรแล้ว ไม่ควรไปขัด
- ก็... - ช่วงนี้ เป็นเวลาเงียบสงบ...
ที่ไม่ควรใช้อย่างผิดๆ
ถ้ามื้อเช้ารวนแล้ว เขาเองก็อาจรวนไปทั้งวัน
- ฉันไม่ทราบ - แน่นอนว่าเธอไม่ทราบ
แต่ตอนนี้ก็ทราบแล้ว
แต่ฉันก็คิดว่า เขาจู้จี้อยู่ดี
นั่นก็แล้วแต่นะ
นี่เป็นผ้าลูกไม้บอบบินเฟลมิช จากปลายศตวรรษที่ 17
หายากมาก มีค่ามาก
ผมกู้มันมาจากแอนต์เวิร์ฟ ช่วงสงคราม
ผมรอคอยช่วงเวลาเหมาะๆ... ที่จะนำมันมาทำอะไร
"อัลมา"
คงไว้ๆ
- ดีมาก สวย - แจ๋ว
- สวยงาม - ดี หันเข้าหาแสง
มองไปที่หน้าต่างครับ อัลมา
แอมเบอร์ ไปขยับตัวเสื้อขึ้น... นิดนึง
มันห้อยลงมาตลอด ต้องปรับหน่อยแล้ว มันตลกมากเลย
ต้องซ่อมมันใหม่
วันนี้ ควรพร้อมแล้วแท้ๆ ไม่รู้ทำไม...
- ไปถ่ายด้วยกัน - ผมจะไม่นั่งพื้น
ไปนั่งบนพื้น
คุณดูดีมาก
อย่าเปลี่ยนท่านะ ขอเปลี่ยนฟิล์มก่อน
ผมหมดหน้าที่รึยัง
เสร็จซะที
ผมต้องไปซ่อมชุด ให้ตายสิ
ว่าไง
ขอเข้าไปได้ไหม
ผมทำงานอยู่
คุณอยากได้อะไรไหม
ไหล่เลิศมาก
ไหล่ได้แนว จากนั้น... ก็สวมใส่ได้เลย
ดีๆ
อัลมา เธอพร้อมรึยัง
มานี่ก่อน
อินกริด
เสื้อคลุมใส่ผิด ผมจัดเอง
ผมจัดเอง
เอลลี่ พร้อมรึยัง
ขอดูหน่อย ยืนตรงนี้
ไปได้ ขอบใจนะ พิพพา อินกริด พร้อมไหม
ให้ผมทำเอง ให้ตายสิ
คุณทำตัวไม่มีประโยชน์เลย พิพพา
- มาจับตรงนี้ - ขอโทษค่ะ
ไปเลย ไป
ขอโทษด้วย อภัยให้ด้วย
ฉันจะขับรถให้นะ
คุณจะเห็นว่า... เมื่อเรารักงานของเราเหลือเกิน
และทุ่มเทให้งานได้อย่างเขา
ก็จำเป็นต้องซึมลง
อีกครั้ง
แล้วจากนั้น...
เขาไม่ต่างจากทารกเลย
เหมือนเด็กไม่รู้จักโต
เวลาเป็นแบบนี้ เขาจะอ่อนโยน
เปิดใจ
อาการแบบนี้ อยู่นานแค่ไหนครับ
แค่ไม่กี่วัน แล้วเขาก็กลับไปเป็นปกติอีก
อัลมา คุณทำอะไรเนี่ย
- เอาชามาให้คุณ - กรุณาอย่าวางถาดบนโต๊ะ
เอาออกไป
ผมไม่ได้ขอน้ำชา
ใช่ แต่...
คุณช่วยเอาออกไปได้ไหม
ได้สิ
มันสายไปแล้วไม่ใช่หรือ
- ฉันจะเอาออกไปแล้ว - แต่มันสายไปแล้วไม่ใช่หรือ
แต่ฉันจะเอาออกไปแล้ว
น้ำชาออกไป แต่ความกวนใจยังอยู่กับผม
แล้วถ้าโคนสีเหลือง และดอกสีขาวล่ะ
เห็ดพิษจะมีครีบ
ดูตามหนังสือในครัวสิ
เราปรุงด้วยไขมันใช่ไหม
ไม่ เราจะใช้เนยปรุง
แต่ต้องไม่ใส่มากเกิน
คุณวู้ดค็อกเกลียด ถ้าใส่เนยเยอะ
บาร์บารา โรสคงเชิญน้องไปงานแต่งด้วยแน่ๆ
แล้วพี่จะให้ผมทำยังไง
รับคำเชิญของเธอ
ถ้ากล้ำกลืนไหว
คงดีถ้าผมยังไม่รู้เรื่องนี้ตอนนี้
มันรบกวนใจมาก
งั้นก็... ยืดอกเข้าไว้
บาร์บารา โรส จ่ายเงินให้บ้านหลังนี้
ไม่เป็นไรนะ
อรุณสวัสดิ์ บาร์บารา
อรุณสวัสดิ์ คาล อรุณสวัสดิ์ ทิปปี้
อรุณสวัสดิ์ค่ะ คุณวู้ดค็อก
เรย์โนลด์จ๋า
เริ่มกันเลยเถอะ
ใส่ลงในนี้ค่ะ ขอบใจนะ
ผมจะยกคอเสื้อขึ้นนะ
ฉันรู้ว่าคุณทำเต็มที่แล้ว
อย่าทำแบบนั้น
- เอามือออกไปครับ - ฉันยังน่าเกลียดอยู่ดี
บาร์บารา ผมพยายามทำชุดสวยให้คุณใส่
ผมต้องให้คุณช่วย
ทำต่อเถอะ
เรย์โนลด์ คุณจะไปได้ไหม
ยืนนิ่งๆ ครับ
มันไม่ใช่ที่ของผม บาร์บารา
งานของผมคือนี่ ที่ของผมจึงอยู่ที่นี่
งั้นฉันคงต้องยืนกรานให้คุณไป
จอร์จ ไรลีย์ จากนิวส์ออฟเดอะเวิร์ลครับ ใครจะมางานสมรสบ้างครับ
ลูกชายของฉันน่ะสิ คาล
คาลของฉัน ลูกชายของฉัน คาลน่ารักมาก และเห็นดีด้วยกับงานสมรสนี้
จอห์น อีวานส์ จากเดลี่เมลครับ
แล้วทรัพย์สินของคุณละครับ จะกลายเป็นของโดมินิกันไหม
- ไม่รู้สิ คิดว่าไม่นะ - เราแต่งงานกันภายใต้กฎหมายโดมินิกันครับ
แต่ในประเทศของผม เงินเธอเป็นของเธอ เงินผมเป็นของผม
อีกอย่าง ผมจะเอาเงินเธอไปทำไม รวยอยู่แล้ว
บาร์บารานำอะไรมาสู่ชีวิตคุณครับ
ฉันนำความจริงใจ มาสู่ชีวิตเขาค่ะ
- ความจริงใจหรือครับ - เราจูบกันให้ถ่ายรูปเถอะ
จูบกันหน่อยครับ คุณโรส
- คำตอบของคำถามเมื่อครู่ก็คือ... ความจริงใจ - จูบให้พวกเขาดูเถอะ
เล่าเรื่องขายวีซ่าให้ยิว ช่วงสงครามหน่อยครับ
เรียบร้อย
เรื่องขายวีซ่าให้คนยิวครับ
ขอบคุณมากครับ
เรื่องวีซ่าคนยิวละครับ
ชุดนั่นไม่ควรมาอยู่ที่นี่
- อย่าร้องไห้น่า - ฉันไม่ได้ร้องไห้
ฉันโกรธ
- อย่าฟูมฟาย - ฉันไม่ได้ฟูมฟาย
เธอไม่คู่ควรกับมัน
มันเป็นงานของคุณนะ
มาเถอะ
ทิปปี้
- คุณวู้ดค็อก มีอะไรคะ - ผมอยากได้ชุดคืน
คุณโรสหลับอยู่
ก็ไม่เห็นจะเกี่ยวกับชุด ไปเอามาให้ทีครับ
เธอหลับอยู่
ทั้งชุดนั้นงั้นรึ
ก็... ใช่
ไปถอดชุดออก แล้วเอามาให้ผมเดี๋ยวนี้
- ฉันไม่ทำหรอก - ไปถอดไอ้ชุดบ้านั่นมา ไม่งั้นผมจะไปถอดเอง
ว่าไงนะ
อัลมา
สวัสดีครับ คุณวู้ดค็อก
คาล
ไม่ใช่เรื่องของเราหรอกนะ หากคุณโรสจะทำอะไรกับชีวิต
แต่เธอต้องเลิกทำตัวแบบนี้
หากจะให้เฮาส์ออฟวู้ดค็อกแต่งตัวให้
ขอบคุณนะ
ฉันรักคุณค่ะ
- พระมารดามีเชื้อสายพระวงศ์ - ร้อนแรงมาก
- ท่านชอบชุดแบบนั้น - ขอบใจจ้ะ
โมนาจะเสด็จมาวันนี้
- จริงด้วย ผมอยากแต่งตัวพิเศษเพื่อท่าน - ดีเลย
ท่านเอ่ยถึงคราวก่อน
- ท่านพูดจริงๆ รึ - จริง
เอาละ
- จูลี่ - คะ
- เรามีพอร์ริดจ์ไหม - มีค่ะ
- เรามีครีมไหม - มีค่ะ
- ครีมข้นๆ นะ - มีค่ะ
- ขอกินเป็นอาหารเช้าได้ไหม - ได้ค่ะ
- อย่าลืมใส่เกลือนะ - ไม่ลืมค่ะ
- อัลมา รับพอร์ริดจ์ไหม... - ค่ะ
- เช้านี้ ขอให้อัลมาด้วยนะครับ - ได้เลย
- ขอเบคอนกับไข่ด้วย - ได้ค่ะ
อรุณสวัสดิ์
ผมหิวมากเลย
ดีใจที่เรามีครีมอยู่ในบ้าน
- ใช่ - ช่วยให้อะไรดีขึ้นเยอะ
เครื่องปรุงสำคัญของพอร์ริดจ์
แต่ก็ซุกซนนิดๆ
- เรย์โนลด์ที่รัก - ฝ่าบาท
- สวัสดีจ้ะ - ทรงพระสิริโฉมงดงามยิ่ง
- ดีใจที่ได้เจอคุณอีก - ฝ่าบาท
- ซิริล - ฝ่าบาท
- สวัสดีจ้ะ - ทรงพระสิริโฉมงดงามยิ่ง
อรุณสวัสดิ์เพคะ
เมื่อฝันถึงชุดเจ้าสาว ทรงฝันไว้ยังไงพ่ะย่ะค่ะ
เราฝันถึงชุดที่งดงามที่สุด... ในโลก
แน่นอนอยู่แล้ว
- อาจเป็นชุดเดียวในโลกด้วย - ใช่
หรือกล่าวให้ชัดขึ้น...
เป็นชุดเจ้าสาวเดียว ที่มีการตัดเย็บขึ้นมา
ฝ่าบาทโปรดทอง หรือเงินกว่ากันพ่ะย่ะค่ะ
- เงิน - ดี
- ลูกไม้หรือไข่มุก - ลูกไม้
ดีมาก
กระหม่อมอยากอวยพร... ให้ทรงโชคดีในการอภิเษกเพคะ
ขอบใจจ้ะ
กระหม่อมชื่ออัลมาเพคะ
ดีใจที่ได้รู้จักเธอนะ อัลมา
กระหม่อมอยู่ที่นี่
เข้ามาสิ
- อัลมา - อรุณสวัสดิ์ค่ะ ซิริล
ฉันอยากขอให้ช่วย เรื่องของขวัญ ที่ฉันจะทำให้เรย์โนลด์ค่ะ
ฉันอยากทำอะไรให้เขาเซอร์ไพรส์
ถ้าทุกคนออกไปจากบ้าน...
ตอนที่เขาออกไปเดินเล่น วันพฤหัสบดี
ฉันจะทำมื้อค่ำให้เขา
และเมื่อเขากลับมา ก็จะเหลือแค่ฉันอยู่... รอเขา
ฉันจะเซอร์ไพรส์เขา แล้วเราก็จะกินมื้อค่ำกัน แค่เราสองคน
คุณว่าดีไหม
คุณจะช่วยฉันไหม
วันนั้นไม่ใช่วันเกิดของเขา
ฉันรู้
ฉันคงแนะนำไม่ให้ทำ อัลมา
- ทำไม - เขาไม่ชอบให้เซอร์ไพรส์
- เขาชอบ - เขาไม่ชอบแบบนี้แน่ๆ
ฉันพยายามจะเซอร์ไพรส์เขา
และรักเขาในแบบที่อยากรัก
ถ้าเธออยากจะทำอะไรดีๆ ให้เขา...
ลองคิดถึงอย่างอื่นดีกว่า
ฉันคงต้องแนะนำ ไม่ให้ทำแบบนี้
เวลานี้ไม่เหมาะ จะทดลองอะไรใหม่ๆ
ฉันอยากทำแบบนี้ค่ะ และคิดว่าจะต้องดีแน่ๆ
ฉันเคารพคำแนะนำของคุณนะคะ
แต่ฉันจำเป็นต้องรู้จักเขา ในแบบของฉัน
และนี่คือสิ่งที่ฉันอยากทำเพื่อเขา
ราตรีสวัสดิ์ค่ะ
- ราตรีสวัสดิ์ค่ะ - ราตรีสวัสดิ์ค่ะ มาดาม
โชคดีนะ
อัลมา นี่มันเรื่องอะไร
ฉันรักคุณค่ะ เรย์โนลด์
ใช่ แต่นี่มันเรื่องอะไรกัน
เซอร์ไพรส์ค่ะ
คุณหิวไหม
ซิริลอยู่ไหน
ฉันให้ทุกคนกลับบ้านไป
ซิริลอยู่ไหน
- เธอไปข้างนอก - เธอไปตอนกี่โมง
เมื่อตอนบ่าย
ฉันทำมื้อค่ำไว้
ขอผมรวบรวมสติก่อนนะ
ผมคงต้องขออาบน้ำก่อน
คุณมีน้ำใจมากๆ อัลมา
- คุณอยากดื่มแชมเปญ หรือมาร์ตินี - ไม่ ขอบคุณ
นั่นชุดของคุณใช่ไหม เสร็จแล้วนี่
ขอดูหน่อย
น่าสนใจดี
เก่งมากเลย
ผมจะไปอาบน้ำแล้ว
ซิริลจะกลับมากี่โมง
คืนนี้มั้ง
นัดของคุณกับเจ้าหญิง ราบรื่นดีไหมคะ
ท่านสวยมากเลย เหมือนรูปปั้นสักอย่าง
คุณจะทำชุดเจ้าสาวให้ท่านไหม
ผมทำฉลองพระองค์สำหรับพิธีรับศีลจุ่ม
พิธีรับศีลสนิทครั้งแรก และพิธีรับศีลกำลัง
รวมถึงงานราชพิธีในวัง ที่จริง ชุดที่ทรงสวมออกงานปีแรกทั้งหมด
ผมก็ย่อมมีสิทธิ์ทำชุดเจ้าสาวไม่ใช่หรือ
ให้ตายสิ ไม่ใช่
ฉันไม่ได้จะพูดแบบนั้น ฉันขอโทษ ไม่รู้ว่าฉันพูดอะไรไป
ฉันตั้งใจให้คืนนี้ เป็นคืนที่ดี
ขอฉันเสิร์ฟอาหารให้นะ
คุณชอบไหม
ผมชอบ
ไม่ คุณไม่ได้ชอบ
คุณไม่ได้ชอบเลยสักนิด
ปกติแล้ว คุณมักบอกสิ่งที่คิดจริงๆ
- นี่มันอะไรกัน - คุณกำลังโกหก
ผมว่าคุณเองก็รู้ อัลมา... ผมชอบหน่อไม้ฝรั่ง ปรุงกับน้ำมันและเกลือ
แต่คุณกลับปรุงหน่อไม้ฝรั่ง กับเนยมาให้
ในบางสถานการณ์... ผมอาจเสแสร้งว่าชอบให้ปรุงแบบนี้
แต่เวลานี้ ผมชื่นชมความกล้าของตัวเอง... ที่ยอมกินอย่างที่คุณทำให้
ฉันไม่รู้ว่าฉัน ทำอะไรอยู่นี่
ไม่รู้จริงๆ ว่าทำอะไรอยู่นี่
ฉันเอาแต่รอคุณไปวันๆ เหมือนคนโง่
นี่ดักซุ่มกันชัดๆ คุณทำเพื่ออะไร
ไม่ใช่แบบนั้น ฉันรู้ว่าคืนนี้ไม่เป็นอย่างที่หวัง
ฉันไม่ตั้งใจให้เป็นแบบนี้ ฉันขอโทษ ฉันตั้งใจให้ออกมาดี
แล้วคุณคาดหวังอะไร
ฉันอยากใช้เวลากับคุณ อยากมีคุณอยู่กับฉัน
- คุณมีผมอยู่ด้วยตลอด - ไม่จริง
- คุณพูดอะไรของคุณ - ฉันไม่เคยมีคุณ เรามักมีผู้คนอยู่ด้วยตลอด
หรือถ้าไม่มี ก็มีบางสิ่งกั้นเราอยู่
- บางสิ่งกั้นเราอยู่งั้นรึ - ใช่
อะไร
พวก...
- อะไร - ระยะห่าง
คุณเป็นแบบนี้ตั้งแต่เมื่อไหร่ อะไรทำให้ทำตัวแบบนี้
นี่เพราะคิดว่า ผมขาดคุณได้ใช่ไหม
- ใช่ - ผมขาดคุณได้
นึกแล้วว่าต้องพูดแบบนี้
อย่ามาทำเป็นแกร่ง คุณไม่ได้แกร่งจริง
ใช่ ใช่แล้ว ถ้าผมไม่ปกป้องตัวเอง...
ก็จะมีคนโผล่มากลางดึกตรงมุมห้อง ถามเรื่องหน่อไม้ฝรั่งบ้าๆ
- อย่ามาพาล - มีอย่างอื่นที่ผมอยากทำ ในเวลาของผม
- เวลาของผม - ฉันไม่รู้เลยว่า มาทำอะไรอยู่ในเวลาคุณ
ฉันมายืนเป็นอีโง่ รอคุณ
- รอเพื่ออะไร - รอคุณไง
รอเพื่ออะไร
รอให้คุณเฉดหัวฉัน
สั่งให้ฉันไป สั่งมาเลยสิ
ฉันจะได้ไม่ต้องยืนรอเป็นอีโง่
- ทั้งหมดนี่เพราะหน่อไม้ฝรั่งใช่ไหม - ไม่ใช่
งั้นมันเรื่องอะไรกัน คุณเป็นสายลับใช่ไหม ที่ถูกส่งมาทำลายคืนของผม หรืออาจทั้งชีวิต
ทำไมหยาบคายใส่ฉัน ทำไมพูดใส่ฉันแบบนี้
- ที่นี่บ้านของผมใช่ไหม - ใช่ บ้านของคุณ
- นี่บ้านผมใช่ไหม - ก็บ้านคุณน่ะสิ
หรือมีใครจับผม มาอยู่ต่างประเทศ
- ถามบ้าๆ - ในแดนข้าศึก ถูกล้อมกรอบทุกด้าน
- คุณพาฉันมาที่นี่นะ - มันเกิดขึ้นตั้งแต่เมื่อไหร่ คุณเป็นใคร
คุณมีปืนไหม
- คุณมาฆ่าผมใช่ไหม - ทำไมคุณ...
- คุณมีปืนใช่ไหม - หยุดเถอะ
- ไหนละปืน ไหนละปืน - เลิกทำเป็นเด็กซะที
ไหนละปืน
เลิกเล่นเกมได้แล้ว
- ฉันไม่เล่นด้วย - ผมไม่ได้เล่นเกม
- คุณเล่น - ผมเล่นเกมอะไรล่ะ
เกมอะไร เกมแบบไหนไม่ทราบ
- บอกทีสิ - ก็ไอ้...
- อะไร - ทั้งกฎ ทั้งผนัง ทั้งประตู ทั้งผู้คนของคุณ
ทั้งเงิน ทั้งเสื้อผ้าทั้งหมดนี่ ทุกอย่าง
นี่แหละเกม ทุกอย่าง ไอ้นี่ด้วย ทั้งหมดนี่
ไม่มีอะไรปกติ หรือเป็นธรรมชาติเลย ทุกอย่างเป็นเกมหมด
"ครับ คุณท่าน ไม่ค่ะ มาดาม"
- ถ้าผมไม่... - "ผมไม่กินนี่ ผมไม่ดื่มนั่น"
ถ้าชีวิตของผม เป็นอย่างที่คุณพูด...
ก็อยู่ที่คุณ จะร่วมใช้ชีวิตด้วยไหม
ถ้าคุณไม่อยาก เพราะดูเหมือนขัดใจไปหมด
ก็เชิญไสหัวกลับไปยังที่ๆ คุณมา
เออ
บางครั้ง ก็เป็นการดีต่อเขา ที่จะใช้ชีวิตช้าลง
"เห็ดกินได้และเห็ดมีพิษ"
จะให้พี่ขอให้อัลมาไปไหม
ไม่ต้อง ทำไม
ถ้าจะทำเหมือนอัลมา ไม่มีตัวตนล่ะก็...
เอาเลย ตามสบาย แต่ขอร้องล่ะ อย่าให้อัลมานั่งรอไปวันๆ
พี่เอ็นดูอัลมามาก
พี่เอ็นดูอัลมามากงั้นรึ ถ้างั้น...
- อย่าหันมาหาเรื่องพี่ พี่ขี้เกียจเครียด - หุบปากเลย ซิริล
เธอนั่นแหละหุบปาก
อย่ามีเรื่องกับพี่ เธอไม่รอดหรอก
พี่จะขย้ำ แล้วเธอนั่นแหละที่จะล้มลงไปกอง เข้าใจไหม
- อรุณสวัสดิ์ พิพพา - อรุณสวัสดิ์ค่ะ
- ปากกา สมุดจด แว่นตา - อยู่ในกระเป๋าแล้วค่ะ
- อรุณสวัสดิ์ ทุกคน - อรุณสวัสดิ์ค่ะ
ทำงานดีมาก
แต่มันไม่สวยเอาเลยนะ ว่าไหม
มันน่าเกลียด
เรย์โนลด์
เรย์โนลด์ คุณเป็นอะไรรึเปล่า
ดูเหมือนคุณวู้ดค็อกจะไม่สบายค่ะ
- ใครไม่สบายนะ - คุณวู้ดค็อกค่ะ ล้มแล้วทำชุดเสียหาย
- ขอโทษนะ บิดดี้ ใครล้มนะ - คุณวู้ดค็อกค่ะ ล้มแล้วทำชุดเสียหาย
มีรอยเปี้อนที่กระโปรง และมีรูบนลูกไม้ของตัวเสื้อ
มีคราบยาขัดรองเท้า ที่ด้านหน้าชุด
ยาขัดรองเท้าจากไหน
จากรองเท้าคุณวู้ดค็อก
ผมไม่เป็นไรหรอก
ผมไม่รู้ว่าไปโดนอะไรมา
คงต้องเป็นอาหารที่กินแน่ๆ
- คุณนอนพักเถอะ - ไม่ เดี๋ยวผมก็หาย
นอนลงเถอะค่ะ
อย่ามาจุกจิกกับผม อัลมา ขอร้องล่ะ อย่าวุ่นวายเกินเหตุ
ถ้าคุณวุ่นวายเกินเหตุ ผมจะตายอยู่ตรงนี้ให้ดู
ฉันรับปาก ว่าจะไม่วุ่นวาย
ให้ฉันถอดให้นะ
- ผมต้องถอดรองเท้าออก - ฉันจะถอดให้
อัลมา
บอกพวกเขานะ ว่าเดี๋ยวผมลงไป
ได้ค่ะ
- สวัสดี ซิริล - สวัสดีจ้ะ
น้องเป็นอะไร
ผมไม่รู้ว่าไปโดนอะไร
อีกเดี๋ยวก็คงปกติดี
น้องดูไม่ปกติดีเลย
เจ็บตรงไหน
เจ็บทั่วไปหมด
ผมไม่เคยเป็นแบบนี้มาก่อน
- ปวดที่ท้องรึเปล่า เพราะอาหารรึเปล่า - คงไม่ใช่ แค่ปวดเฉยๆ
- บอกช่างว่า เดี๋ยวผมลงไป - ไม่ ห้ามไปไหนทั้งนั้น น้องต้องพักอยู่นี่
อยากให้พี่ทำอะไรให้ไหม
ขอแค่ให้ผมอยู่เงียบๆ
- ให้พี่โทรตามหมอไหม - อย่า ห้ามโทรตาม
- น้องเพลียมาก - ขอผมอยู่เงียบๆ ก็พอ
- ตัวร้อนจี๋ - พี่ดูแลชุดแทนผมด้วย
ได้สิ ไม่ต้องห่วงหรอก
ผมแค่... ผมอยาก...
ตามมา อัลมา
รู้สึกอยากอ้วกอีกแล้ว
ต้องซ่อมเยอะเลยค่ะ เพื่อให้ชุดนี้พร้อม สำหรับพรุ่งนี้
ต้องรื้อส่วนหน้าออก แล้วเย็บชิ้นใหม่ใส่
ต้องตัดผ้าซาตินผืนใหม่ แล้วก็ผ้าโปร่ง...
จ้ะ เดี๋ยวฉันจะจัดการเอง ขอบใจนะ
คุณเปียกชุ่มเลย ต้องเปลี่ยนชุดนอนให้คุณ
ผมกลัว อัลมา
คุณก็ต้องกลัวอยู่แล้ว
คิดว่าผมจะหายดีไหม
ต้องหายดีสิ
ฉันจะดูแลคุณเอง
มาดามคะ มีโทรศัพท์มาค่ะ
เขาสงบลงแล้ว นอนหลับอยู่
คุณหมอมา
หมออะไรคะ
หมอที่ฉันเรียกมา
- ไม่ แต่เขา... - เขาต้องให้หมอตรวจ
- ไม่ - ต้อง!
- เขาไม่ได้จะตาย - เขาต้องให้หมอตรวจ
- เขาหลับแล้ว แค่นั้นก็พอ - ขอฉันพูดตรงๆ แล้วกัน
ออกมาจากห้อง แล้วลงไปข้างล่างเดี๋ยวนี้
ได้ค่ะ
- อัลมา นี่คุณหมอฮาร์ดี้ - สวัสดีครับ คุณนายวู้ดค็อก
สวัสดีค่ะ
- เขาเป็นยังไงบ้าง - เขาดีขึ้นแล้ว นอนหลับอยู่
เขากินอาหารได้รึยัง
ยังไม่ได้ลองค่ะ ฉันว่าจะทำซุปให้
แล้วไข้ล่ะ
ลดลงแล้ว
- อยากให้ผมตรวจเขาไหม - อยากค่ะ
- ได้ใช่ไหม คุณนายวู้ดค็อก - ได้ค่ะ
เลดี้บัลติมอร์ส่งลูกทูนหัวมาดูแลน้อง คุณหมอฮาร์ดี้
- สวัสดีครับ ขอผมตรวจคุณได้ไหม - อย่ามาถูกตัวผม
- ผมแค่จะวัดไข้ - อัลมา มีเด็กแปลกหน้าเข้ามา ไล่เขาไปที
- ผมยอมรับว่าผมหน้าเด็ก แต่... - ไสหัวไป
- ให้เขาตรวจน้องเถอะนะ - ไสหัวไป
เขาพูดชัดเจนแล้วค่ะ เขาอยากให้คุณไสหัวไป
ฉันขอโทษด้วยค่ะ
- ฉันต้องขอโทษอย่างมาก - ไม่เป็นไรหรอกครับ
ผมจะแวะมาพรุ่งนี้เช้า เพื่อดูอาการแล้วกัน 9 โมงดีไหม
- ค่ะ - ถ้ามีไข้ขึ้นอีก โทรหาผมได้เลย
ได้ค่ะ คุณหมอ
- ราตรีสวัสดิ์ครับ คุณนายวู้ดค็อก - ราตรีสวัสดิ์ค่ะ คุณหมอ
ตามฉันมา
- จะเสร็จเมื่อไหร่จ๊ะ - ไม่รู้ค่ะ
ขอพูดแบบนี้แล้วกัน ชุดนี้ต้องเสร็จ 9 โมง เพราะต้องส่งไปเบลเยียมเวลานั้น
ขอโทษด้วยนะ ค่ำนี้คงต้องเลิกงานกันดึก
ชุดต้องเสร็จตอน 9 โมง
เพื่อส่งไปเบลเยียม
พวกเธอต้องอยู่ทำงานต่อ อีกสักระยะ
ถ้าต้องใช้โทรศัพท์ ไปใช้ในห้องฉันได้
นานากับบิดดี้คะ ให้ฉันช่วยอะไรได้บ้าง
ช่วยกลัดริบบิ้นที่ชายผ้าทีจ้ะ ขอบคุณนะ
ขอโทษด้วยนะ คงต้องเลิกงานกันดึกแล้ว
ชุดต้องเสร็จตอน 9 โมง ฉันรู้ว่ายังต้องซ่อมอีกเยอะ
- พวกเธออาจต้องอยู่ทำงานต่อ... - ขอนี่ได้ไหม
ทั้งคืน
ถ้าต้องใช้โทรศัพท์... ไปใช้ในห้องของฉันได้ ขอบใจนะ
"ไม่ต้องคำสาป"
แม่อยู่ที่นี่หรือ
แม่อยู่ที่นี่ตลอดเลยใช่ไหม
ผมคิดถึงแม่
ผมคิดถึงแม่ตลอดเวลา
ผมได้ยินแม่เรียกผม ยามที่ผมฝัน
แล้วเมื่อตื่น ก็มีน้ำตาไหลเป็นทางบนใบหน้า
ผมคิดถึงแม่ ง่ายๆ แค่นั้นเอง
ผมอยากเล่าทุกอย่างให้แม่ฟัง
ผมไม่เข้าใจว่าแม่พูดอะไร
ผมไม่ได้ยินเสียงของแม่
ไข้ของคุณลดแล้ว
ผมรักคุณ อัลมา
ผมไม่อยากอยู่ โดยปราศจากคุณ
ฉันก็รักคุณค่ะ
ผมมีสิ่งที่อยากทำ
ผมเคยคิดว่า วันเวลาของผมมีไม่จำกัด
ความผิดพลาดที่ผมเคยทำ...
และทำซ้ำอีก
จะเพิกเฉยต่อไปไม่ได้
มีสิ่งที่กวนใจผม สิ่งที่ต้องรีบสะสาง
สิ่งที่ผมทำไม่ได้หากขาดคุณ
เพื่อไม่ให้...
ใจที่ชำรุดของผมต้องขาดใจ
เพื่อทำลายคำสาป
บ้านที่ไม่เปลี่ยนแปลง คือบ้านที่ตายแล้ว
อัลมา คุณจะแต่งงานกับผมไหม
คุณจะแต่งงานกับผมไหม
คุณกำลังคิดอะไรอยู่
จะแต่งงานกับผมไหม
ไม่หรือ
แต่งค่ะ
- คุณจะแต่งงานกับฉันไหม - แต่งสิ
เรย์โนลด์ และ อัลมา
เมื่อพวกคุณกล่าวคำมั่นสัญญาต่อกัน ขอให้มองกันและกัน
เพราะพวกคุณต่างหากที่แต่งงานกัน ไม่ใช่ผม
เรย์โนลด์...
ข้าพเจ้าขอให้ทุกท่าน ที่มาอยู่ในที่นี้
เป็นพยานว่าข้าพเจ้า เรย์โนลด์ เจเรไมห์ วู้ดค็อก...
ได้รับคุณ อัลมา เอลสัน
เป็นภรรยาที่ถูกต้องตามกฎหมาย
อัลมา... ข้าพเจ้าขอให้ทุกท่าน ที่มาอยู่ในที่นี้
เป็นพยานว่าข้าพเจ้า อัลมา เอลสัน...
ได้รับคุณ เรย์โนลด์ เจเรไมห์ วู้ดค็อก
เป็นสามีที่ถูกต้องตามกฎหมาย
บัดนี้ ผมรู้สึกเป็นเกียรติที่ได้กล่าวว่า ยินดีด้วย พวกคุณเป็นสามีและภรรยากันแล้ว
เชิญคุณจุมพิตเจ้าสาวได้
สักชั่วโมงได้
จ๊ะเอ๋
- เดี๋ยวเจอกันนะ - แล้วเจอกัน
ขอให้สนุกนะ
คุณก็ด้วย
คุณก็ด้วย ขอให้สนุกนะคะ
ขอตัวเดี๋ยวนะครับ
คุณหมอฮาร์ดี้
เรย์โนลด์ จำคุณหมอฮาร์ดี้ได้ไหม
- สวัสดีครับ คุณและคุณนายวู้ดค็อก - สวัสดีครับ
สวัสดีครับ คุณวู้ดค็อก เป็นยังไงบ้าง
เราพบกันตอนผมเหงื่อโชกเลยใช่ไหม
ใช่ครับ
ผมอาจต้องขอโทษด้วย จำได้ว่าเห่าใส่คุณ
ไม่จำเป็นครับ ผมเคยโดนจู่โจมหนักกว่านั้น
- งั้นหรือ - คุณดูเหมือนสุขภาพดี สบายดีแล้วนะครับ
ผมบอกคุณว่าไสหัวไปใช่ไหม
ใช่ครับ คุณบอก
มื้อค่ำพร้อมแล้วค่ะ
มากับฉันค่ะ
นั่นลูกทูนหัว สายตาเจ้าเล่ห์ของคุณใช่ไหม
สายตาเจ้าเล่ห์หรือ
สายตาของเขาปกติดีทุกอย่าง
ฉันผอมลงกว่าตอนที่เจอคุณ ครั้งที่แล้ว
- จริงหรือ - จริงสิ
ฉันน้ำหนักลดลง
ขอโทษจ้ะ
ผมคิดว่า... มีความลับที่ไม่มีใครยอมบอก
ภรรยาคุณสวยเปล่งปลั่ง แบบที่เป็นกัน เวลาแต่งงานครั้งแรก
คุณจะอยู่ในงานนี้นานแค่ไหน
ดูท่าลูกทูนหัวของฉัน จะชอบความเปล่งปลั่งนั้นด้วย
คุณมีแผนฉลอง คืนส่งท้ายปีเก่ายังไง
เราไม่มีค่ะ
มาที่งานเต้นรำของสโมสรศิลปะเชลซีสิ
- ฉันไม่รู้จักว่าคืออะไร - ผมคงไม่แนะนำ ถ้าไม่คิดว่าคุณจะสนุก
เป็นงานที่ควรไปเห็น
ฉันจะลองบอกสามีค่ะ
แต่เราคงอยู่บ้านกัน
เปลี่ยนใจเถอะ
หรือทำให้เขาเปลี่ยนใจ หรือทำยังไงก็ได้ ไปเถอะนะครับ คุณจะสนุกที่สุดในชีวิต
คุณรู้ได้ยังไงว่า ชีวิตฉันเป็นยังไง
ผมไม่รู้
คุณพูดถูก ถ้าไปได้ ผมคิดว่าคุณจะสนุกทีเดียว
ค่ำนี้ เธอแทบไม่มองคุณเลยนะ
คุณเขย่าดีพอแล้วละน่า
- คุณทำอะไรน่ะ - ฉันทอดได้ 3
ใช่ แต่คุณเดิน 4 ตา
- กลับไปที่บาร์ที่ควรอยู่เลย - โทษที
- อย่าเพิ่งริ "โกง" ดีกว่า - ฉันไม่ได้โกง ไม่จำเป็นต้องทำ
ดีแล้ว แต่ก็จำเป็นต้องนับเลขเป็นนะ
แบ็กแกมมอน ผมได้คะแนนสามเท่า เพราะคุณไม่เหลือเบี้ยบนกระดาน
ช่างปะไร เกมงี่เง่า
คุณอาจเห็นว่ามันงี่เง่าตอนนี้ เพราะคุณแพ้
แต่ถ้าคุณมีชัย
คุณต้องเห็นต่างไปแน่ๆ ลุกได้แล้ว คู่แข่งคนต่อไปจะได้นั่ง
คนต่อไป
- ขอฉันนะ - อะไรเนี่ย คุณโมโหเรื่องอะไร
- ขอให้สนุกกับคู่แข่งคนต่อไปนะ - คงสนุกกว่าแข่งกับคุณแน่ๆ
ให้ตายสิ เธอหยาบคายจริงๆ เลยนะ
ฉันละช้ำใจแทนคุณ
งั้นหรือ
แต่งงานกับเด็กอมมือ
ไม่อยากเหยียดเชื้อชาติหรอกนะ แต่...
มันมีธรรมเนียมสักอย่าง ในกลางคืนแบบนี้... ที่ประเทศของเธอใช่ไหม ที่...
- จะทำแบบนั้นน่ะ - ทำอะไร
ไม่รู้สิ ขโมยของ หรือทำร้ายคนแบบนั้นน่ะ
ฉันอยากไปเต้นรำ
เมื่อไหร่
เดี๋ยวนี้
พูดเล่นใช่ไหม
ฉันพูดจริง
นี่คืนส่งท้ายปีเก่า
ผมไม่ออกไปเต้นรำหรอก
มีงานเต้นรำที่เดวอนเชอร์ฮอลล์ เพื่อฉลองปีใหม่
ฉันอยากไป
เราต้องออกไปเต้นรำ
คุณจะว่ายังไง
ผมจะอยู่ที่นี่และทำงาน
ท่านผู้มีเกียรติทุกท่าน...
พร้อมจะต้อนรับีปใหม่ อันสดใสโชติช่วงรึยัง
พร้อมไหม
เอาละนะ
10.. 9.. 8.. 7.. 6..
5.. 4.. 3.. 2.. 1. สวัสดีปีใหม่
- เป็นยังไงบ้างคะ - มันใหญ่ไปนิดค่ะ
ให้เย็บเอวเข้าไปอีกนิดไหมคะ เราทำให้ได้
- ดีค่ะ - ตกลง เอาออกไปหน่อย
ช่วยหดเอวลงสัก 1 ใน 4 นิ้วนะ
- ใช้เข็มหมุดสิ - ได้
- เป็นยังไงบ้างคะ - ดีขึ้นค่ะ
ขอตัวเดี๋ยวนะครับ คุณนายวอห์น
ฉันคิดว่า...
- เป็นยังไงบ้าง - ดีขึ้นไหมคะ
- ดีขึ้นค่ะ - ไม่แน่นไปใช่ไหม
- ใส่สบายใช่ไหม - พอดีเลย
ดีค่ะ
เฮนเรียตตา ฮาร์ดิ้ง หายไปไหน
- เธอไปร้านอื่น - ร้านไหน
- ทำไมไม่บอกผม - พี่ไม่อยากบอก
มีอะไรที่ผมไม่รู้รึเปล่า เพราะเท่าที่จำได้... ผมทำชุดให้เธอสวยงามตลอด
เรื่องนั้น คงไม่สำคัญสำหรับบางคน
พวกเขาคงอยากได้ชุด ที่ทันสมัยและชิก
ชิก อย่าริใช้ไอ้คำโสมมนี่เชียวนะ "ชิก" เนี่ยนะ
ใครที่คิดคำนี้ ควรถูกจับเฆี่ยน
ผมไม่รู้ด้วยซ้ำ ว่าแปลว่าอะไร
คำบ้าอะไรเนี่ย ไอ้ "ชิก" เนี่ย
คนที่คิดควรถูกแขวนคอ ควักไส้ และผ่าสี่
- น้องไม่น่าจะไปใส่ใจ - ต้องใส่ใจสิ มากๆ ด้วย
มันฟังแล้วเจ็บ มันทำให้ผมเจ็บ
แล้วตกลงว่า น้องมาคร่ำครวญอะไร
ผมไม่ได้คร่ำครวญ
ผมไม่ชอบถูกปฏิเสธ
ไม่มีใครชอบหรอก
แต่พี่ไม่อยากฟัง มันรำคาญหู
ผมทำผิดพลาดมหันต์ในชีวิต ซิริล
ผมทำผิดพลาดมหันต์ ผมต้องการให้พี่ช่วย
จะให้พี่ช่วยอะไร
ผมทำงานไม่ได้ ผม... ตั้งสมาธิไม่ได้
ผมไม่มีความมั่นใจ
เธอไม่ควรอยู่ในร้านแห่งนี้
เราสร้างร้านนี้ด้วยกัน... 2 คน
ตอนนี้ เธอทำให้ที่นี่อลหม่าน เธอทำให้ผมสับสนวุ่นวาย
การมาของเธอได้แผ่เงามืด ปกคลุมทั่วที่นี่ ซิริล
- คุณนายวอห์นพอใจกับชุดค่ะ - ไม่มีใครสนหรอก ว่าคุณนายวอห์นพอใจไหม
ขอบใจจ้ะ อัลมา
ไม่เป็นไรค่ะ
พี่กับเธอ ช่างสุภาพกันดีจังเลยนะ
มีบรรยากาศความตายเงียบๆ อบอวลทั่วที่นี่
และผมไม่ชอบกลิ่นของมัน
ไวน์สักแก้วไหมคะ
ไม่ ขอบคุณ
- ให้ชงมาร์ตินีให้ไหม - ไม่เอา ขอบคุณ
น้ำเปล่าล่ะ
ฉันอยากให้คุณล้มป่วย
ช่วยตัวเองไม่ได้
อ่อนโยน
เปิดใจ
โดยมีเพียงฉันที่คอยช่วย
จากนั้น ฉันอยากให้คุณแข็งแรงอีกครั้ง
คุณจะไม่ตาย
คุณอาจอยากตาย แต่คุณจะไม่ตาย
คุณจำเป็นต้องสงบใจลงสักนิด
จูบผม ที่รัก ก่อนที่ผมจะล้มป่วย
ผมคิดว่า บางที...
คุณน่าจะโทรตาม...
หมอหนุ่มของคุณ เผื่อเอาไว้
คุณไม่เชื่อใจฉันหรือ
ผมเชื่อใจคุณอยู่แล้ว เพียงแต่...
ได้สิ
แต่ฉันจะทำให้คุณ หายดีอีกครั้ง
ฉันรับรอง
ผมรักคุณ
ฉันก็รักคุณค่ะ
คุณควรออกไปจากห้องได้แล้ว
- และปิดประตูด้วย - ค่ะ
ฉันจะอยู่ข้างนอกนี่เอง
หากเขาไม่ฟื้นจากป่วยครั้งนี้
หากเขาไม่อยู่ในวันพรุ่งนี้
ก็ไม่สำคัญ
เพราะฉันรู้ ว่าเขาจะรอฉันอยู่...
ในภพภูมิหลังจากนี้
หรือในวิมานสุขาวดี
ของภพนี้ และภพต่อไป
และภพต่อๆ ไป
ไม่ว่าหนทางจากนี้ จะเป็นยังไง
คงอาศัยเพียงความอดทน ของฉันเท่านั้น
เพื่อให้ฉันได้พบเขาอีก
คุณจะเห็นว่า...
การได้หลงรักเขา ทำให้ชีวิตไม่ใช่เรื่องลี้ลับ
ดูดีมากครับ
บางครั้ง ฉันมองไปยังชีวิตคู่ภายหน้าของเรา
และเห็นช่วงเวลาบั้นปลาย
ฉันทำนายได้ว่าอนาคตทุกอย่าง เข้าที่เข้าทาง
และคนที่เรารักทุกคน...
ลูกหลานและมิตรสหาย ต่างกลับมา
และเป็นที่ต้อนรับ
ขอให้สนุกกับมื้อค่ำนะ
เรารวมตัวกัน... อย่างอุ่นหนาฝาคั่ง ทุกคนหัวเราะ และเล่นเกมกัน
ฉันแก่ขึ้น และมองโลกต่างออกไป
และเข้าใจคุณในที่สุด
และฉันคอยดูแล ชุดของคุณ
ไม่ให้ฝุ่นจับ ไม่ให้สึกหรอ ไม่ให้เก่า
สวยมาก
ใช่ แต่ตอนนี้ เรายังอยู่ตรงนี้
ก็ใช่น่ะสิ
และผมก็ชักหิวแล้ว
เส้นด้ายลวงตา
บทบรรยายโดย เจไดยุทธ
Thai